AndreaBozzo/ceres-open-data-index huggingface dataset:
Raziskovalci po sektorju zaposlitve, spolu in državljanstvu, Slovenija, letno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Raziskovalci po sektorju zaposlitve, spolu in državljanstvu, Slovenija, letno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Delovno aktivno prebivalstvo v turizmu po metodologiji (UN Tourism in OECD) in občinah delovnega mesta, Slovenija, mesečno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Delovno aktivno prebivalstvo v turizmu po metodologiji (UN Tourism in OECD) in občinah delovnega mesta, Slovenija, mesečno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Povprečno število delovno aktivnega prebivalstva v turizmu po metodologiji (UN Tourism in OECD) in po občinah delovnega mesta, Slovenija, letno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Povprečno število delovno aktivnega prebivalstva v turizmu po metodologiji (UN Tourism in OECD) in po občinah delovnega mesta, Slovenija, letno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Poročila po Konvenciji o jedrski varnosti

Konvencija o jedrski varnosti v 5. členu določa obveznost vsake pogodbenice, da pred vsakim zasedanjem (pregledovalnim sestankom), omenjenim v 20. členu, predloži v pregled poročilo o ukrepih, ki jih je sprejela za izvajanje vsake obveznosti te konvencije.

Tags: jedrska varnost
Organization: MINISTRSTVO ZA NARAVNE VIRE IN PROSTOR, UPRAVA REPUBLIKE SLOVENIJE ZA JEDRSKO VARNOST
Register izdanih dovoljenj za opravljanje dejavnosti dezinfekcije, dezinsekcije in deratizacije (DDD)

Dezinfekcijo, dezinsekcijo in deratizacijo (v nadaljevanju: DDD) lahko opravljajo pravne in fizične osebe (v nadaljevanju: izvajalec dejavnosti DDD), ki izkažejo, da imajo sedež v Republiki Sloveniji ali v kateri od držav članic Evropske unije, pri čemer pa morajo imeti slednje v Republiki Sloveniji podružnico oziroma fizično ali pravno osebo, pooblaščeno za delovanje v njihovem imenu in za njihov račun in, ki izpolnjujejo pogoje, določene s Pravilnikom o pogojih, načinu in sredstvih za izvajanje dezinfekcije, dezinsekcije in deratizacije, na podlagi dovoljenja, ki ga izda minister za zdravje.

Za opravljanje dejavnosti DDD morajo upoštevati tudi določbe iz Zakona o kemikalijah.

Za pridobitev dovoljenja je treba izpolnjevati strokovne pogoje (zaposlovati ustrezen kader z opravljenim izobraževanjem), pogoje glede ustreznosti prostorov in sredstev za izvajanje DDD (oprema in pripomočki; osebna zaščitna sredstva; sredstva za zaščito prostorov in okolja) in  voditi evidence o nabavi in uporabi biocidov in pesticidov za nadaljnjo poročanje.

Tags: Dezinfekcija, dezinsekcija in deratizacijoa
Organization: MINISTRSTVO ZA ZDRAVJE
Zalezovanje kot oblika nasilja v družini (ŠTUDIJA)

Nasilje v družini je pereč družbeni pojav, za katerega je značilen velik razkorak med prijavljenim in dejanskim obsegom nasilja. Tudi zato, ker nasilje v družini predstavlja kršitev človekovih pravic, je država dolžna učinkovito preprečevati nasilje in zaščititi žrtve, ko do nasilja pride.  Ena od oblik nasilja v družini, ki je najbolj značilna za bivša partnerska razmerja, je zalezovanje. Tako širše nasilje v družini, kot tudi ožje zalezovanje znotraj nasilja v družini je pojav, pri katerem so storilci večinoma moški, usmerjeno pa je večinoma proti osebam ženskega spola; raziskave kažejo, da je tako nasilje bolj verjetno ob izteku partnerske zveze. Zato tudi večina viktimoloških raziskav – tudi dve, ki sta bili opravljeni v zadnjih petnajstih letih v Sloveniji – meri predvsem nasilje nad ženskami.

Menimo, da je za globlji vpogled v stanje nasilja v družini v Sloveniji in specifično v stanje zalezovanja potrebna viktimološka raziskava, ki bo merila pojavnost pri obeh spolih, ki bo opravljena na velikem in reprezentativnem vzorcu in bo poleg »tradicionalnih« načinov zalezovanja merila tudi pojavnost zalezovanja prek sodobne tehnologije. Zanima nas tudi sodna praksa; na reprezentativnem vzorcu primerov bomo naredili analizo sodb v primerih v kaznivih dejanj nasilja v družini po 191. členu KZ-1, še posebej nas bodo zanimala kazniva dejanja po tretjem odstavku tega člena, saj zajemajo nasilje v razpadli oz. drugi življenjski skupnosti in je glede na tuje in domače raziskave najbolj verjetno, da bo med temi sodbami visok delež takih, ki vsebujejo znake zalezovanja.

V raziskavi bomo opravili kvalitativno analizo primerov izrečenih prepovedi približevanja v primerih nasilja v družini v obdobju 2016-2021, še posebej pa se bomo osredotočili na primere, ki so imeli znake zalezovanja. Četudi je takih primerov zgolj okoli štiri odstotke, nas bo zanimalo, ali so bili kršeni in kakšne so značilnosti odnosa, kot izhajajo iz opisa primera. Poskušali bomo predstaviti značilnosti primerov, ki kličejo po bolj intenzivnem nadzoru in intenzivni pomoči žrtvi z namenom njene zaščite.

Tip projekta: Ciljni raziskovalni program (CRP)

Šifra projekta (SICRIS): V5-24037

Trajanje projekta: 1. 10. 2024 – 30. 9. 2026

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Vsakdanje življenje otrok v času epidemije novega koronavirusa (ŠTUDIJA)

Epidemija novega koronavirusa je radikalno in z neverjetno hitrostjo spremenila naša življenja. Otroci so skupina prebivalstva, ki so v povprečju manj od drugih starostnih skupin izpostavljeni bolezni COVID-19.
To pa še ne pomeni, da niso zaradi epidemije postali bolj ranljivi. Epidemija novega koronavirusa je lahko na otroke oz. na njihovo ranljivost vplivala na različne načine.
- V prvi vrsti lahko govorimo o psihološki obremenitvi, ki se kaže v strahu pred doslej neznano situacijo, strahu pred tem, da bi zboleli njihovi bližnji.
- V drugi vrsti gre za povečanje negotovosti in povečano možnost, da bodo njihovi bližnji izgubili
zaposlitev, kar bi jih lahko potisnilo v pomanjkanje in revščino.
- V tretji vrsti govorimo o ukrepih, ki so končali ustaljeni tok vsakdanjega življenja otrok in njihovih družin, omejili nekatere svoboščine in korenito posegli v načrtovanje prihodnosti.

Podatkov o tem, kako doživljajo epidemijo in ukrepe za njeno zajezitev, ni veliko. Pri sodobnem raziskovanju vsakdanjega življenja otrok je pomembno, da informacije pridobimo neposredno od otrok. Le na podlagi takšnih podatkov lahko resnično stopimo v otroški svet, spoznamo njihove strahove in doživljanje epidemije ter posledično oblikujemo nadaljnje ukrepe tako znotraj protikoronske zakonodaje, kot tudi širših družinske, socialne, kulturne in izobraževalne politike.

Da bi pridobili tovrstne podatke, smo v letu 2020 izvedli raziskavo, ki je imela za cilj pridobiti relevantne, zanesljive in otrokocentrične podatke o:
1. blaginji otrok med prvim valom epidemije COVID-19 v Sloveniji in sicer na naslednjih področjih:
- duševno zdravje,
- izobraževanje,
- revščina,
- uporaba IKT tehnologije,
- prosti čas,
- družinski in vrstniški odnosi,
- zdravi življenjski slog itd., 

2. informiranost otrok o epidemiji in
3. stališčih otrok do ukrepov države.

Raziskava se torej dotika širokega spektra izkustvenega sveta otrok, v prvih dveh točkah koncepta blaginje otrok (v posebnem poglavju analiziramo področji šolanja in prostega časa, saj menimo, da sta med epidemijo doživela najbolj radikalne spremembe), v drugih dveh točkah pa o informiranosti o epidemiji, ki naj bi otrokom olajšala življenje med zaprtjem, in stališč do ukrepov države, ki naj bi zajezili širjenje virusa.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Tehnični prenos, ureditev in posodabljanje obstoječe baze podatkov za spremljanje blaginje otrok v Sloveniji (ŠTUDIJA)

Slovenija na področju spremljanja položaja otrok in njihove blaginje ne zaostaja za drugimi zahodnimi državami, kar pa še ne pomeni, da ni prostora za napredovanje in izboljšanje obstoječih pristopov. Ugotovimo lahko, da v Sloveniji obstaja t. i. sistem za spremljanje položaja otrok, ki ga lahko v grobem razdelimo na naslednje elemente:
• situacijske analize položaja otrok v Sloveniji,
• baza podatkov o otrocih,
• Svet za otroke in družino,
• indeks blaginje otrok (IBO).
T. i. situacijske analize položaja otrok opravlja Inštitut RS za socialno varstvo na približno deset let. K sodelovanju so vabljeni tudi strokovnjaki iz drugih institucij, ki vsak iz svoje perspektive analizira in oceni položaj otrok znotraj določenega področja (izobraževanja, zdravja in zdravstvenega varstva, socialnega varstva, nasilja, prestopništva, participacije, prostega časa, kulture, otrok s posebnimi potrebami, otrok brez spremstva ipd.). Do sedaj sta izšli dve publikaciji na to temo (glej Črnak Meglič idr. 2005 in Črnak Meglič in Kobal Tomc 2016). Prednost takšnih analiz je njihova poglobljenost in preplet vsebinskega, podatkovnega in policy pristopa k obravnavanemu problemu, slabost pa, da se izvajajo na deset let in, da zahtevajo podrobno branje in predhodno poznavanje področja, če želimo, da uresničijo cilj, tj. policy uporabnost.

Da bi odgovorili na to vprašanje, je Inštitutu RS za socialno varstvo v letu 2018, MDDSZ naročil nalogo Tehnični prenos, ureditev in posodabljanje obstoječe baze podatkov za spremljanje blaginje otrok v Sloveniji. Ključni cilj naloge je oblikovati regijski indeks blaginje otrok, na katerega lahko gledamo kot na nadgradnjo zgoraj opisanega mednarodnega indeksa blaginje otrok. Z oblikovanjem specifičnega regijskega indeksa za Slovenijo naredimo korak naprej. Obstoječemu nacionalnemu indeksu, ki ga uporabljamo v mednarodni primerjavi, dodamo nacionalno specifične kazalnike, ki so še posebej pomembni za blaginjo otrok v Sloveniji. Na ta način še podrobneje prikažemo položaj otrok v Sloveniji in njihovo blaginjo. Če smo z mednarodnim indeksom med seboj primerjali države, pa regijski indeks omogoča primerjavo blaginje otrok znotraj Slovenije oz. slovenskih statističnih regij. Regijski indeks torej dopolni sliko, ki smo jo že pridobili z oblikovanjem in spletno podatkovno upodobitvijo mednarodnega indeksa blaginje otrok. Oba skupaj predstavljata močno analitično orodje za spremljanje položaja otrok v Sloveniji v mednarodnem kontekstu, kontekstu slovenskih statističnih regij in časovni perspektivi.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Strokovne smernice za delo na področju posvojitev (ŠTUDIJA)

Namen in cilj pričujoče naloge je priprava strokovnih smernic za delo na področju posvojitev za strokovne delavce na centrih za socialno delo. Smernice smo skušali oblikovati kot strokovni priročnik za bolj enotno delo strokovnih delavcev tako na CSD kot tudi širše.
Strokovne smernice vključujejo naslednje vsebine:
• Delo strokovnih delavk CSD z osebami, ki želijo posvojiti otroka (formalni postopek (sprejem in preučitev pisne prijave, s katero prijavitelji izrazijo željo za posvojitev), individualna priprava na posvojitev, skupinska priprava na posvojitev).
• Delo strokovnih delavk z ostalimi udeleženimi v postopku posvojitve (formalni postopek, delo z biološkimi starši, delo z otrokom, mednarodne posvojitve).
• Priporočila za delo na področju posvojitev.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Razvoj programske podpore procesu usposabljanja strokovnjakov za opravljanje zahtevnih razgovorov z otroki (ŠTUDIJA)

Digitalna podpora procesom je kot ključni dejavnik digitalne transformacije javnega sektorja in javne uprave bistvenega pomena za dvig kakovosti življenja, dostopnosti storitev ter dolgoročnega razvoja Slovenije. Skladno z razvojem storitev in zakonodaje je torej potrebno razvijati programske rešitve kot podporne gradnike, ki omogočajo, pospešujejo in celovito podpirajo udejstvovanje različnih deležnikov v izvedbi obstoječih in novo uvedenih procesov kot posledice prvih. Slovenska zakonodaja celovito podpira kazenskopravni postopek tudi v obliki forenzičnih intervjujev v obliki Zakona o zaščiti otrok v kazenskem postopku in njihovi celostni obravnavi v hiši za otroke (ZZOKPOHO, Uradni list RS, št. 54/21) z ozirom na maksimalno zaščito mladoletnikov in otrok kot žrtev kaznivih dejanj. Posledično pa predstavlja izvajanje forenzičnih intervjujev ključen izziv zaradi kritičnosti komunikacije z mladoletnimi osebami in otroki, ki terja posebno pozornost, in lahko signifikantno vpliva na otrokovo dobrobit. Posledično je v interesu deležnikov, ki sodelujejo pri izvedbi forenzičnega intervjuja, visoka strokovnost in izkušenost strokovnjakov, ki izvajajo intervjuje z mladoletnimi osebami in otroki. Prvič, z namenom zaščite posameznika (otroka ali mladoletne osebe), drugič z namenom učinkovite izvedbe kazenskopravnega vidika zakonodaje. Zaradi zahtevnosti izvedbe forenzičnih intervjujev je izobraževanje bodočih strokovnjakov v obliki realnih situacij nujno, a hkrati težavno zaradi morebitnih negativnih posledic. Kot alternativni pristop lahko štejemo igro vlog odraslih oseb v živo (angl. roleplaying), ki od udeležencev terja visoko stopnjo domišljijske poglobljenosti, hkrati pa je tako izvajanje neskalabilno in lokacijsko odvisno. Digitalna podpora procesu izobraževanja strokovnjakov v obliki orodja za izvedbo igranih intervjujev v navideznem okolju je lahko dobra rešitev navedenih problemov, saj je skalabilna (omogoča večje število udeležencev), dostopnejša zaradi lokacijske neodvisnosti in prilagodljiva za raznolike scenarije različnih deležnikov na strani državnih agencij. Cilj predlaganega projekta je zato razvoj orodja za igro vlog v navideznem svetu v obliki avatarjev s podporo procesu Hiše za otroke in z ozirom na nadaljnji razvoj in prilagoditve različnih deležnikov v sorodnih procesih intervjujev. V okviru projekta bomo sprva analizirali proces v skladu z modernimi pristopi in praksami v drugih evropskih državah; evalvirali zmožnosti implementacije usposabljanja izvedbe forenzičnega intervjuja po protokolu NICHD za digitalno podporo izvedbi procesa usposabljanja; razvili digitalno orodje, ki bo podpora delovnemu procesu za izvedbo usposabljanja oziroma treninga intervjuja in dodatno omogočili nastavke za specifične sorodne procese drugih deležnikov (zdravstvo, šolstvo, policija).

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Priprava letnega poročila o uresničevanju otrokovih pravic v Sloveniji na temo analize politik dobrih praks iz tujine o zaščiti koristi otroka v primerih razvez zaradi nasilja v družini (ŠTUDIJA)

Inštitut RS za socialno varstvo (v nadaljevanju IRSSV) v skladu z letnim planom dela, za potrebe Ministrstva za delo, družino, socialne zadeve in enake možnosti (v nadaljevanju MDDSZ), vsako leto pripravi analizo položaja otrok v Sloveniji, ki služi kot podlaga pri pripravi raziskovalnega dela poročila o delovanju Sveta za otroke in družino. Fokus analize se v dogovoru z naročnikom vsako leto spreminja. Vsebina letošnjega poročila zajema analizo politik dobrih praks iz tujine o zaščiti koristi otroka v primerih razvez zaradi nasilja v družini. V poročilu je največji poudarek namenjen analizi stanja zaščite koristi otroka v primeru razvez zaradi nasilja (ali ob nasilju) v družini. Na podlagi analize stanja, ki ima za cilj identificirati manke in obstoječe pozitivne rešitve na tem področju, so izbrane dobre prakse in predlogi, za katere menimo, da lahko izboljšajo položaj otrok v razveznih postopkih v Sloveniji.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Primerjalna analiza dobrih praks za dvig rodnosti v mednarodni perspektivi (ŠTUDIJA)

Namen poročila je identificirati primere dobrih praks, ki naj bi imele pomembno vlogo pri spodbujanju ljudi za odločanje za otroke. Osrednje raziskovalno vprašanje se torej glasi: katere primere dobrih praks naj država spodbuja, promovira in oblikuje, da bi se lahko v prihodnosti nadejala višjih stopenj rodnosti (na makro ravni) in da bi se posameznice in posamezniki lažje odločali za otroke in za večje število otrok (na mikro ravni)?

Naloga je razdeljena na pet poglavij. Uvodnemu poglavju sledi pregled teorij, ki razlagajo odnos med stopnjami rodnosti, rodnostnimi preferencami in namerami ter drugimi neodvisnimi spremenljivkami. Pregled teorij je pomemben, saj odgovarja na vprašanja o motivacijah posameznic in posameznikov pri odločanju za otroke, o dejavnikih, ki bi torej tudi v Sloveniji lahko vplivali na rodnostne namere. Sledi poglavje o družinski politiki v Sloveniji. To podrobno predstavi odnos med razvojem družinske politike od osamosvojitve do danes in stopnjami rodnosti. Predstavljene so najpomembnejše značilnosti slovenske družinske politike in njene spremembe skozi čas. Sledi analitično poglavje, ki ima za cilj preveriti hipoteze, ki smo jih opredelili na podlagi ugotovitev poglavja o teorijah rodnosti. To je ključno poglavje, saj omogoča identifikacijo dejavnikov, ki vplivajo na rodnostne namere v Sloveniji. V njem uporabljamo podatke mednarodne raziskave Generations & Gender Programme (GGP). GGP je ena izmed najpomembnejših raziskav, ki, poleg drugih področij, velik poudarek namenja tudi rodnostnim nameram a podlagi ugotovitev in zaključkov tega analitičnega poglavja v predzadnjem poglavju izpeljemo kriterije, ki bi morali biti upoštevani pri izboru in uvajanju primerov dobrih praks v slovenski kontekst. Sledi izbor in kratek pregled primerov dobrih praks, ki so skladne z opredeljenimi kriteriji in imajo zaradi tega potencial, da pozitivno vplivajo na rodnostne namere in posledično dvig stopenj rodnosti. Pri tem je naš cilj pokazati na področja družinske politike, ki bi jih lahko opredelili kot t. i. sive lise, kjer bi lahko družinsko politiko v Sloveniji izboljšali. Sledi zaključno poglavje, kjer podajamo odgovore na raziskovalno vprašanje, interpretacijo nekaterih ključnih ugotovitev in kritično refleksijo njihovega pomena za nadaljnji razvoj družinske politike v Sloveniji in njen vpliv na rodnost.

Organization: MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI INŠPEKTORAT REPUBLIKE SLOVENIJE ZA DELO
Pregled položaja otrok in družin v Sloveniji (2018) (ŠTUDIJA)

Leta 2017 je bil na podlagi 18. člena Družinskega zakonika (Uradni list RS, št. 15/17 in 21/18 – ZNOrg; v nadaljevanju: Družinski zakonik) ustanovljen Svet Republike Slovenije za otroke in družino (v nadaljevanju Svet), katerega naloge vključujejo spremljanje in ocenjevanje položaja otrok in družine, predlaganje strokovnih izhodišč za sprejem zakonodaje in strateških dokumentov, obravnavanje predlogov zakonov s področja otrok in družine in pripravo strokovnih mnenj o predlogih zakonov ter pobud za usklajeno delovanje pristojnih organov na področju otrok in družine in za sodelovanje med pristojnimi organi, strokovnimi institucijami ter nevladnimi organizacijami, spremljanje izvajanja sprejete zakonodaje in ukrepov na področju otrok in družine. Zakon Svetu nalaga, da enkrat letno poroča o svojem delu Vladi Republike Slovenije ter v poročilo vključi tudi oceno stanja na področju položaja otrok. 

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Osebje v RRD po sektorju zaposlitve, poklicu in spolu, Slovenija, letno

V tej zbirki so samodejno zajeti metapodatki, katerih vir je VLADA REPUBLIKE SLOVENIJE STATISTIČNI URAD REPUBLIKE SLOVENIJE in ustrezajo izvorni zbirki z naslovom "Osebje v RRD po sektorju zaposlitve, poklicu in spolu, Slovenija, letno".

Dejanski podatki so na voljo v formatu PC-Axis (.px). Med dodatnimi povezavami lahko dostopate do strani izvornega portala za vpogled in izbor podatkov, na voljo pa je tudi program PX-Win, ki si ga lahko brezplačno prenesete. Oba omogočata izbor podatkov za prikaz, spreminjanje oblike izpisa in shranjevanje v različne formate, poleg tega pa tudi pregledovanje in izpis tabel neomejene velikosti ter nekaj osnovnih statističnih analiz in grafičnih prikazov.

Tags: Statistični urad Republike Slovenije, statistični podatki
Organization: VLADA REPUBLIKE SLOVENIJE STATISTIČNI URAD REPUBLIKE SLOVENIJE
Položaj otrok v Sloveniji danes - situacijska analiza (ŠTUDIJA)

Z namenom spremljanja položaja otrok v Sloveniji je Ministrstvo za delo, družino, socialne zadeve in enake možnosti pri Inštitutu Republike Slovenije za socialno varstvo naročilo študijo z naslovom Situacijska analiza položaja otrok v Sloveniji. Gre za drugo tovrstno študijo – prva je bila izvedena leta 2005 –, ki predstavlja celovit pregled položaja otrok danes in ocenjuje spremembe v času, ki so ga zaznamovale gospodarska kriza in (posledično) spremembe socialno-ekonomskihrazmer. Študija zajema desetletno obdobje in predstavlja širok nabor tem ter področij, ki pomembno vplivajo na oblikovanje življenjskih pogojev otrok in kakovost njihovega življenja.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Otroško delo v Sloveniji (ŠTUDIJA)

Odbor za otrokove pravice poudarja naraščajoč problem otroškega dela pri nas. Med pojavnimi oblikami otroškega dela izpostavlja zlasti beračenje otrok in opravljanje prisilnih nezakonitih dejavnosti, kot so kraje in prodaja prepovedanih drog. Med ranljivi ciljnimi skupinami prepozna predvsem otroke pripadnike romske skupnosti. Ministrstvo za delo, družino, socialne zadeve in enake možnosti je zato naročilo nalogo Inštitutu RS za socialno varstvo z namenom, da razišče obseg otroškega dela v Sloveniji, identificira različne ranljive skupine otrok ter ugotovi področja in pogoje dela otrok, kot tudi posledice in vzroke za odpravljanje tovrstnih praks. Opravljena analiza izpostavljeneg aproblema bo služila kot strokovna podlaga za predloge in priporočila državi glede naslavljanja otroškega dela.

Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI